钦定古今图书集成/明伦汇编/氏族典/第303卷 > 梁材
## 钦定古今图书集成/明伦汇编/氏族典/第303卷 > 梁材

按《畿辅通志》：“材字大用，大城人。弘治己未进士。起家
知县，入为御史，调知杭州，以廉能名。宸濠之乱，材按
察浙中。守杭大监毕真夙与濠通，人心汹汹，材说真
令撤兵卫，两浙遂安。世宗初，按察云南，有土酋相仇
杀，材谕以王法，土酋输服。召拜大司农，加太子少保。
上念吏治不清，命行考察。又大狱不决，命兼司寇勘”
之。后以劾翊国公郭郧落职归。卒，谥“端肃。”